Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 1891

(3) A bíróság a tisztességtelen szerzõdési feltétel érvénytelenségét a szerzõdési feltétel alkalmazójával szerzõdõ valamennyi félre kiterjedõ hatállyal megállapítja, és elrendeli, hogy a szerzõdési feltétel alkalmazója saját költségére az érvénytelenség megállapítására vonatkozó közlemény közzétételérõl gondoskodjék. A közleménynek tartalmaznia kell az érintett szerzõdési feltétel pontos meghatározását, tisztességtelenségének megállapítását, valamint az e jellegét alátámasztó érveket. A közlemény szövegérõl és a közzététel módjáról a bíróság dönt. Közzététel alatt érteni kell különösen az országos napilapban és az internet útján történõ nyilvánosságra hozatalt.

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes